ai4bharat/Pralekha huggingface dataset:
کابینہ
کابینہ نے شنگھائی کو آپریشن آرگنائزیشن کے تمام رکن ممالک کے درمیان ’’ماس میڈیا کے شعبے میں تعاون‘‘ سے متعلق ایک معاہدے پر دستخط کئے جانے اور اس میں اصلاح کی منظوری دی
نئی دہلی، 3 جون 2021، وزیراعظم جناب نریندر مودی کی صدارت میں مرکزی کابینہ نے شنگھائی کو آپریشن آرگنائزیشن کے تمام رکن ممالک کے درمیان ’’ماس میڈیا کے شعبے میں تعاون‘‘ سے متعلق ایک معاہدے پر دستخط کئے جانے اور اس میں اصلاح کی بعد وقوع واقعہ منظوری دی۔ اس معاہدے پر جون 2019 میں دستخط ہوئے تھے۔
اس معاہدے سے ماس میڈیا کے شعبے میں ایسوسی ایشنوں کے درمیان مساوی طور پر اور باہمی مفاد کے تعاون کو فروغ ملےگا۔طرفین باہمی معاملات کی بنیاد پر سرگرمیوں کی سہولت فراہم کرائیں گے او اس مساوات کو یقینی بنائیں گے۔ یہ معاہدہ رکن ممالک کے لئے ماس میڈیا کے شعبے میں بہترین طریقہ کار اور نئی اختراعات سے ایک دوسرے کو واقف کرانے کا موقع فراہم کرائے گا۔
خصوصیات:
تعاون کے اہم شعبے درج ذیل ہیں:
- اپنے ملکوں کے عوام کی زندگی کے بارے میں معلومات کو مزید گہرا کرنے کے مقصد سے ماس میڈیا کے ذریعہ معلومات کے وسیع پیمانے اور باہمی تقسیم کے لئے موافق حالات تیار کرنا۔
- اپنے ملکوں کے ماس میڈیا کے ایڈیٹوریل دفاتر کے ساتھ ساتھ متعلقہ وزارتوں ، ماس میڈیا کے شعبے میں کام کرنے والی ایجنسیوں اور تنظیموں کے درمیان تعاون ، جس کے لئے خصوصی شرائط اور شکل کا تعین شرکا اپنے آپ کریں گے۔ اس میں علیحدہ معاہدہے بھی کئے جاسکتے ہیں۔
- طرفین کے ممالک کے صحافیوں کی پروفیشنل ایسوسی ایشنوں کے درمیان دستیاب پروفیشنل تجربے کے مطالعہ اور ماس میڈیا کے شعبے میں میٹنگوں، سیمیناروں اور کانفرنسوں کے انعقاد کے لئے مساوی اور باہمی مفاد کےتعاون کو فروغ دینا۔
- دوسری طرف کے ملک کے خطے کے اندر قانونی طور پر تقسیم کئے گئے پروگراموں اور ٹیلی ویژن اور ریڈیو پروگراموں کی براڈ کاسٹنگ میں مدد ، ایڈیٹوریل دفاتر کے ذریعہ مواد اور معلومات کی قانونی براڈ کاسٹنگ بشرطیکہ ان کی تقسیم طرفین کے ممالک کی قانونی شرائط کو پورا کرتی ہوں۔
- ماس میڈیا کے شعبے میں تجربے اور ماہرین کے تبادلے کی حوصلہ افزائی کرنا، میڈیا پروفیشنلز کی تربیت میں باہمی مدد فراہم کرانا اور اس شعبے میں کام کرنے والے تعلیمی اور سائنسی تحقیقی اداروں اور تنظیموں کے درمیان تعاون کی حوصلہ افزائی کرنا۔
۔۔۔۔۔۔۔۔۔۔۔
ش ح۔ا گ۔ن ا۔
U-5070
(
وزارت خزانہ
ہندوستان، اے ڈی بی نے اگرتلہ شہر میں شہری خدمات کو بہتر بنانے کے لیے 61 ملین ڈالر کے قرض پر دستخط کیے
حکومت ہند اور ایشیائی ترقیاتی بینک  نے بہتر خدمات کی فراہمی کے لیے ریاستی ایجنسیوں کی صلاحیت کو بڑھاتے ہوئے اگرتلہ شہر میں بڑھتی ہوئی آبادی کو ایڈجسٹ کرنے، رہائش کو بہتر بنانے، ٹیکنالوجی کا استعمال کرنے، اور نئی پیش رفت کو فروغ دینے کے لیے 61 ملین ڈالر کے قرض پر دستخط کیے ہیں۔
ہندوستان کی وزارت خزانہ میں اقتصادی امور کے محکمہ کے ایڈیشنل سکریٹری جناب رجت کمار مشرا نے حکومت ہند کی طرف سے اگرتلہ سٹی اربن ڈیولپمنٹ پروجیکٹ کے معاہدے پر دستخط کیے جبکہ اے ڈی بی کے انڈیا ریذیڈنٹ مشن کے کنٹری ڈائریکٹر جناب تاکیو کونیشی نے اے ڈی بی کی طرف سے دستخط کیے۔
قرض کے معاہدے پر دستخط کرنے کے بعد، جناب مشرا نے کہا کہ یہ پروجیکٹ شہری بنیادی ڈھانچے کی خدمات کو اپ گریڈ کرنے کے حکومت ہند کے اسمارٹ سٹی مشن کے وژن کے مطابق ہے اور بہتر سڑک رابطہ، سیلاب سے بچنے والے اقدامات اور سیاحتی مقامات کو پرکشش بنانے کے ساتھ اگرتلہ میں رہائش کو بہتر بنائے گا۔
جناب کونیشی نے کہا، ”اس پروجیکٹ کے ذریعہ اے ڈی بی اگرتلہ میں زیر زمین یوٹیلیٹی کوریڈور کے ذریعے سمارٹ سٹی کے اجزاء کے ساتھ ہم آہنگی پیدا کرے گا۔ انھوں نے کہا کہ اثاثہ جات کے انتظام اور پائیداری کی حکمت عملی کی فراہمی، ٹورزم آپریٹرز کی صلاحیت سازی اور گلیوں میں دکانداروں اور کاریگروں کی روزی روٹی میں بہتری، اگرتلہ اور ریاست تریپورہ کے دیگر شہروں میں دیگر اثاثوں اور سیاحتی مقامات کے لیے ایک نمونہ کے طور پر کام کرے گی۔
یہ پروجیکٹ 48 کلومیٹر  نئے یا موجودہ طوفان کے پانی کی نکاسی کی تعمیر اور اپ گریڈ کرے گا اور 23 کلومیٹر موسمیاتی لچکدار شہری سڑکیں تعمیر کرے گا۔ دیگر مداخلتوں میں کھلی جگہوں کی تزئین و آرائش اور مہاراجہ بیر بکرم کالج جھیل اور اجنتا پیلس میں پانی کی تفریح اور جھیل کے کنارے واک ویز بنانا شامل ہیں جو شہر میں سیاحوں کے لیے پر کشش مقامات ہیں۔
وزیراعظم کا دفتر
وزیراعظم نے ہماچل پردیش میں موسلادھار بارش کے تعلق سے تشویش ظاہر کی
نئی دہلی، 12 جولائی، 2021 :
وزیراعظم جناب نریندر مودی نے ہماچل پردیش میں موسلادھار بارش کے تعلق سے تشویش ظاہر کی اور کہا کہ صورتحال پر قریب سے نظر رکھی جارہی ہے۔
ایک ٹویٹ میں وزیراعظم نے کہا کہ ،‘‘ موسلادھار بارش کی وجہ سے ہماچل پردیش میں صورتحال پر قریبی نظر رکھی جارہی ہے ۔ حکام ریاستی حکومت کے ساتھ کام کررہے ہیں۔ تمام ممکنہ مدد فراہم کی جارہی ہے ۔ میں متاثرہ علاقوں میں لوگوں کے تحفظ کے لئے دعا گو ہوں ۔’’
وزیراعظم کا دفتر
وزیراعظم نے اترپردیش کے قنوج میں ہوئے سڑک حادثے میں ہلاکتوں پر تعزیت اظہار کیا
وزیراعظم جناب نریندرمودی نے اترپردیش کے قنوج میں سڑک حادثے میں جانی اتلاف پر اپنی تعزیت کا اظہار کیاہے۔
وزیراعظم نے کہا ہے کہ ‘اترپردیش کے قنوج میں ہوئے خوفناک سڑک حادثے کے بارے میں جان کر مجھے بے حد افسوس ہوا ہے۔ اس حادثے میں کئی لوگوں کو اپنی جان گنوانی پڑی ہے۔ میں اس حادثے میں جاں بحق ہونے والے افرد کے لواحقین سے اظہار تعزیت کرتاہوں اور ساتھ ہی زخمیوں کی جلد صحتیابی کے لیے دعا کرتا ہوں’۔
۔۔۔۔۔۔۔۔۔۔۔
م ن ۔م ع۔ ت ع۔
U-155
(Visitor Counter : 60
وزارت ماہی پروری، مویشی پروری و ڈیری
ملک میں ایوین انفلؤنزا کی صورتحال
20جنوری 2021 تک 6ریاستوں میں پولٹری پرندوں کیلئے اور 10ریاستوں میں کووں اور مہاجر اور جنگلی پرندوں کیلئے ایون انفلؤنزا پھوٹ پڑنے کی تصدیق کی گئی ۔
مزید برآں پنجاب میں ایس اے ایس نگر کے ڈیرا بسی سے پولٹری کے حاصل نمونوں میں ایوین انفلؤنزا کی تصدیق کی گئی ۔ پنجاب میں پنجاب میں کووں میں ایوین انفلؤنزا کی تصدیق کی گئی ہے۔مہاراشٹر ،مدھیہ پردیش ،چھتیس گڑھ اور ہریانہ کے متاثرہ علاقوں میں حالات پر قابو پانے اور اسے پھیلنے سے روکنے کی سرگرمیاں جاری ہیں۔
ملک کے متاثرہ علاقوں میں صورتحال کی نگرانی کیلئے ایک مرکزی ٹیم بنائی گئی ہے جس نے مہاراشٹر کے اضلاع ستارا،لاتور، پربھنی اور بیڑ کا دورہ کیا ہے تاکہ ایوین انفلؤنزا پھیلنے کے امکانی مراکز کی نگرانی کی جاسکے اور وبائی بیماریوں کا جائزہ لیا جاسکے۔
ایوین انفلؤنزا 2021 کوپھیلنے سے روکنے اور اس پر قابو پانے کی تیاریوں کے نظرثانی شدہ ایکشن پلان پر مبنی اقدامات سے متعلق تمام ریاستیں یومیہ بنیاد پر محکمہ کو باخبر کررہی ہیں۔
محکمہ مختلف پلیٹ فارموں بشمول ٹوئیٹر ،فیس بک جیسے سوشل میڈیا پلیٹ فارموں کے ذریعہ برڈ فلو کے بارے میں بیداری پیدا کرنے کیلئے مسلسل کوشاں ہے۔مزید یہ کہ محکمہ کے کہنے پر شہری ہوا بازی کی وزارت نے ڈی جی سی اے سے درخواست کی ہے کہ وہ بیماری کی تصدیق کیلئے مشتبہ ایوین انفلؤنزا کے نمونے بھوپال میں واقع نشاد کو بھیجنے کی اجازت دے۔
ش ح ۔ع س۔ م ش
U-NO.638
(Visitor Counter : 69
امور داخلہ کی وزارت
وزارت داخلہ نے کووڈ۔ انیس کے پیش نظر عائد کردہ ویزا اور سفری پابندیوں میں نرمی کی، بیرون ملک میں پھنسے کچھ زمروں کے او سی آئی کارڈ ہولڈروں کو بھارت واپس آنے کی اجازت دی
وزارت داخلہ نے کووڈ۔ انیس کے پیش نظر عائد کردہ ویزا اور سفری پابندیوں میں نرمی کرتے ہوئے بیرون ملک میں پھنسے کچھ زمروں کے او سی آئی  کارڈ ہولڈروں کو بھارت واپس آنے کی اجازت دی ہے۔
بیرون ملک میں پھنسے درج ذیل زمروں کے او سی آئی کارڈ ہولڈروں کو بھارت آنے کی اجازت دی گئی ہے:ایسے چھوٹے بچے جن کی پیدائش بیرون ملک میں ہندوستانی شہریوں کے یہاں ہوئی ہے اور جو او سی آئی کارڈ ہولڈر ہیں۔ایسے او سی آئی کارڈ ہولڈر جو کنبے میں موت جیسی ہنگامی حالات کے سبب بھارت آنا چاہتے ہیں۔ایسے جوڑے جن میں سے ایک یعنی شوہر یا بیوی او سی آئی کارڈ ہولڈر ہے اور دوسرا بھارتی شہری ہے اور ان کی بھارت میں ایک مستقل رہائش ہے۔یونیورسٹیوں کے ایسے طلبہ جو او سی آئی کارڈ ہولڈر ہیں، لیکن جن کے ماں۔ باپ بھارت میں رہنے والے بھارتی شہری ہیں۔
اس سے قبل 07.05.2020 کو وزارت داخلہ کی طرف سے عائد کردہ سفری پابندیاں ، کسی بھی طیارے ، جہاز ، ٹرین یا کسی دوسری گاڑی پر لاگو نہیں ہوں گی جو بیرون ملک پھنسے ہوئے او سی آئی کارڈ ہولڈرز کے مذکورہ بالا زمرے کو واپس لانے کے لئے تعینات ہیں۔ 07.05.2020 کو وزارت داخلہ کے متعین کردہ دیگر تمام شرائط و ضوابط نافذ العمل رہیں گے۔
Click here to see the Official Document
جدید اور قابل تجدید توانائی کی وزارت
بندیل کھنڈ خطے میں 4995 ایم ڈبلیو کی اوسط صلاحیت کے ساتھ 8 شمسی پارکوں کومنظوری دی گئی:
بجلی اور نئی وقابل تجدید توانائی کے مرکزی وزیر جناب آر کے سنگھ
عام طورپر شمسی بجلی کے پروجیکٹوں کے نتیجے میں ،اُن علاقوں میں ، جہاں یہ لگائے جاتے ہیں، بجلی کی پیداوار ، اقتصادی ترقی ، مقامی سطح پر براہ راست اوربالواسطہ روزگار کے مواقع جیسے مختلف فوائد حاصل ہوتے ہیں۔
حکومت نےشمسی توانائی کی پیداوار میں اضافے کی خاطر بندیل کھنڈ خطے میں 4995 ایم ڈبلیو کی اوسط صلاحیت کے ساتھ 8شمسی پارکوں کی منظوری دی ہے۔
|
|
شمسی پارک
|
|
صلاحیت 
|
|
جالون شمسی پارک
|
|
1200
|
|
چتر کوٹ شمسی پارک
|
|
800
|
|
کالپی شمسی پارک
|
|
65
|
|
للت پور شمسی پارک
|
|
600
|
|
جھانسی شمسی پارک
|
|
600
|
|
یوپی شمسی پارک
|
|
150
|
|
چھتر پور شمسی پارک
|
|
950
|
|
بریتھی شمسی پارک
|
|
630
|
|
میزان
|
|
4995
یہ معلومات آج نئی اورقابل تجدید توانائی کے مرکزی وزیر جناب آر کے سنگھ نے لوک سبھا میں فراہم کی ۔
وزارت دفاع
شاہی کمبوڈین مسلح افواج  کے نائب کمانڈر اِن چیف، شاہی کمبوڈین فوج  کے کمانڈر لیفٹیننٹ جنرل ہن مانیٹ،بھارت کے تین روزہ دورے پر پہنچ گئے
شاہی کمبوڈین مسلح افواج  کے نائب کمانڈر اِن چیف، شاہی کمبوڈین فوج  کے کمانڈر لیفٹیننٹ جنرل ہن مانیٹ ایک وفد کے ساتھ 02 سے 04 فروری 2023 تک ہندوستان کا دورہ کر رہے ہیں۔ یہ شاہی کمبوڈین فوج کے کسی بھی کمانڈر کا پہلا دورہ ہے اور دونوں ممالک کے درمیان آرمی ٹو آرمی تعلقات میں ایک سنگ میل ہے۔
3 فروری 2023 کو جنرل آفیسر نے قومی جنگی یادگار پر گلہائے عقیدت پیش کرکے ہندوستانی مسلح افواج کے شہید ہونے والے ہیروز کو خراج عقیدت پیش کرتے ہوئے دورے کا آغاز کیا۔ انہوں نے ڈیفنس سکریٹری مسٹر گریدھر ارامانے سے ملاقات کی اور انہیں محکمہ دفاعی پیداوار  اور آرمی ڈیزائن بیورو کے ذریعہ ہندوستانی دیسی دفاعی ساز و سامان کی تیاری کے ماحولیاتی نظام کے بارے میں بریفنگ دی گئی۔ بعد میں انہوں نے ہندوستان کے عزت مآب نائب صدر جمہوریہ جناب جگدیپ دھنکڑ، عزت مآب رکشا منتری جناب راج ناتھ سنگھ، وزیر خارجہ ڈاکٹر ایس جے شنکر اور نائب قومی سلامتی مشیر جناب وکرم مصری سے ملاقات کی۔
بعد میں دن میں دورہ پر آئے جنرل آفیسرکو ساؤتھ بلاک کے لان میں رسمی استقبال اور گارڈ آف آنر دیا گیا جس کے بعد انہوں نے آرمی چیف جنرل منوج پانڈے سے ملاقات کی۔ میٹنگ کے دوران، چیف آف اسٹاف جنرل منوج پانڈے نے شاہی کمبوڈین آرمی کے لیے اپنی مرضی کے مطابق تربیتی ماڈیولز پیش کرتے ہوئے کمبوڈیا کے لیے ہندوستان کی حمایت کی توثیق کی اور لیفٹیننٹ جنرل ہن مانیٹ نے کمبوڈیا میں پہلی آرمی ٹو آرمی اسٹاف بات چیت کے انعقاد کے شیڈول کا اعلان کیا۔ ہندوستانی فوج اپنے اعلیٰ تربیتی اداروں میں مختلف عصری مضامین میں ٹیلر سے بنے کورسز کا انعقاد کرے گی اور ایک تربیتی ٹیم کمبوڈیا میں تعینات کرے گی۔ دونوں سربراہان نے اسٹاف بات چیت کے لیے ‘حوالہ جات کی شرائط ’ پر دستخط کیے اور اپنی مرضی کے مطابق تربیتی فولڈرز کا تبادلہ کیا۔
04 فروری 2023 کو، لیفٹیننٹ جنرل ہن مانیٹ راجپوتانہ رائفلز رجمنٹل سینٹر دہلی کینٹ کا دورہ کرنے والے ہیں، جہاں وہ اگنی ویروں کی تربیت اور دیسی دفاعی آلات کی نمائش کا مشاہدہ کریں گے۔ وہ نئی دہلی سے روانگی سے قبل چیف آف ڈیفنس اسٹاف جنرل انل چوہان سے بھی ملاقات کریں گے۔
ہندوستان اور کمبوڈیا نے صدیوں پرانا ثقافتی، مذہبی اور لوگوں سے لوگوں کو جوڑنے کا اشتراک کیا ہے۔ کمبوڈیا ہندوستان کی ‘ایکٹ ایسٹ’ پالیسی میں کلیدی شراکت دار ہے۔ دفاع اور سلامتی کے شعبوں میں دونوں ممالک کے درمیان خوشگوار تعلقات ہیں۔ دونوں ممالک کے درمیان دفاعی تعاون 2007 میں دستخط کیے گئے دو طرفہ دفاعی تعاون کے معاہدے کے تحت چلتا ہے۔ ہندوستان اور کمبوڈیا کے درمیان فوجی تعلقات ماضی قریب میں پروان چڑھے ہیں اور مختلف شعبوں جیسے تربیتی تعاون، آئی ای ڈی، تخریب کاری مخالف سرگرمی اور اقوام متحدہ کی امن قائم کرنے میں توسیع کا منصوبہ بنایا گیا ہے۔ دونوں افواج کے درمیان دو طرفہ میکانزم کو آرمی ٹو آرمی اسٹاف مذاکرات کے ذریعے ادارہ جاتی شکل دی جا رہی ہے جس سے دونوں ممالک کے درمیان دفاعی تعاون میں اضافہ ہو گا۔
موجودہ دور کی شاہی کمبوڈین مسلح افواج  کے ساتھ براہ راست تعلق ہندوستانی بٹالینز  نے 1991 میں پیرس امن معاہدے کے بعدیو این ٹی اے سی  کے حصے کے طور پر قائم کیا تھا۔ بھارت کے وزیر دفاع جناب راج ناتھ سنگھ کے جون 2018 اور نومبر 2022 میں کمبوڈیا کے دورہ نے دو طرفہ دفاعی تعاون کو مزید بلندی تک پہنچانے کے لیے نئی تحریک فراہم کی۔
شمال مشرقی ریاستوں کی ترقی کی وزارت
مرکزی وزیر ڈاکٹر جتیندر نے ایم ڈی او این ای آر کی جائزہ میٹنگ کی صدارت کی
ایم ڈی او این ای آر جموں وکشمیر سے شروع ہوکر ہندوستان بھر میں بانس کلسٹر قائم کرنے جا رہا ہے: ڈاکٹر جتیندر سنگھ
شمال مشرقی خطہ کی ترقی  کے مرکزی وزیر مملکت  ڈاکٹر جتیندر سنگھ نے آج کہا کہ جموں و کشمیر سے شروعات کرتے ہوئے ان کی وزارت پورے ہندوستان میں بانس کلسٹرز لگانے کا ارادہ رکھتی ہے۔
وزارت کی ایک اعلی سطحی میٹنگ کی صدارت کرتے ہوئے ڈاکٹر جتیندر سنگھ نے بتایا کہ جموں و کشمیر حکومت کے تعاون سے بانس پروموشن کے لئے ایک ورکشاپ مع نمائش اس سال جنوری کے مہینے میں ریاست کے کنونشن سنٹر جموں میں منعقد کی گئی تھی۔ انہوں نے کہا کہ جموں ، کٹرا اور سامبا علاقوں میں بانس کی ٹوکری ، اگربتی اور بانس چارکول بنانے کے لئے تین بانس کلسٹر تیار کیے جائیں گے جو 25،000 کے قریب افراد کو براہ راست روزگار کے مواقع فراہم کریں گے اور اس سلسلے میں ایک مفاہمت نامہ آخری مرحلے میں ہے۔
مرکزی وزیر نے کہا کہ بانس کے تحت آنے والا تقریبا 35٪ علاقہ شمال مشرقی ریاستوں میں ہے۔ تاہم ، ہندوستانی جنگلات ایکٹ ، 1927 کے تحت بانس کی نقل و حرکت میں پابندیوں کی وجہ سے شمال مشرقی خطے کی اس بانس صلاحیت کا پوری طرح استعمال نہیں کیا جا رہا ہے۔
وزیر موصوف نے کہا کہ مودی سرکار جس حساسیت کے ساتھ بانس کے فروغ کو اہمیت دیتی ہے اس کا اندازہ اس حقیقت سے ہوتا ہے کہ اس نے صدیوں پرانے ہندوستانی جنگلات کے ایکٹ میں ترمیم کرکے گھر میں اگے ہوئے بانس کو جنگل ایکٹ کے دائرے سے باہر کر دیا ہے تاکہ بانس کے ذریعہ معاش کے مواقع میں اضافہ کیا جا سکے۔
ڈاکٹر جتیندر سنگھ نے کہا کہ ایک اور بڑی اصلاح بانس کی چھڑیوں پر درآمدی ڈیوٹی کو 10٪ سے بڑھا کر 25٪ کرنا ہے۔ اس فیصلے نے ہندوستان میں اگربتی کی ہمیشہ سے بڑھتی ہوئی مانگ کو پورا کرنے کے لئے نئے اگربتی اسٹک مینوفیکچرنگ یونٹوں کے قیام کی راہ ہموار کردی ہے۔ ستمبر 2019 کے بعد سے کچی بتی کی درآمد نہیں ہوئی ہے اور اس کے لئے مقامی بانس کی پیداوار استعمال کی جارہی ہے۔
ڈاکٹر جتیندر سنگھ نے بتایا کہ جموں و کشمیر میں بانس کے وسیع ذخائر موجود ہیں ، جو کہ ابھی تک غیر دریافت شدہ ہیں اور جن کا اب تک بڑے پیمانے پر استعمال نہیں کیا گیا ہے۔ انہوں نے کہا کہ وزیر اعظم جناب نریندر مودی کی ہدایت پر جموں وکشمیر کے کے نوتشکیل شدہ مرکز کے زیر انتظام خطے میں سبھی وزارتوں کے اچھے طریقے اپنانے کے لئے کئے گئے اقدامات کے تحت شمال مشرقی کونسل، ڈی او این ای آر وزارت کے ذریعہ بینت اور بانس ٹیکنالوجی سینٹر کے توسط سے اس سال جنوری میں ورکشاپ مع نمائش کی شکل میں جموں وکشمیر میں بانس صنعت کے شعبے میں تکنیکی جانکاری اور تجربہ کو حاصل کیا گیا اور اسے کووڈ-19 کے ختم ہونے کے بعد پورے ملک میں منعقد کیا جائے گا۔
ڈاکٹر جتیندر سنگھ نے کہا کہ جلد ہی وزارت کی ایک ٹیم پھر سے جموں کا دورہ کرے گی اور اس خطے میں بانس کی کاشتکاری کے لئے فیلڈ ٹریننگ پروگرام کا جائزہ لے گی۔ انہوں نے کہا کہ شمال مشرقی ریاستوں کا تجربہ جموں و کشمیر کے مرکز کے زیر انتظام خطے کے کاریگروں کو اپنی معاشی حالت بہتر بنانے میں مدد دے گا اور اس خطے اور باقی ہندوستان میں بانس کے تجارتی استعمال میں بھی مدد فراہم کرے گا۔
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 205.59 کروڑ سے تجاوز کرگئی
اب تک12 سے 14 سال کی عمر کے گروپ کے لئے 3.93 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 1,35,364 ہے
گذشتہ 24 گھنٹوں میں 20,551 نئے معاملات سامنے آئے
شفایابی کی شرح فی الحال 98.50 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 4.64 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 205.59 کروڑ  سے تجاوز کرگئی ہے۔یہ سنگ میل 2,72,54,426 سیشن کے ذریعہ حاصل کیا گیا ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 3.93کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10412324
|
|
دوسری خوراک
|
|
10092736
|
|
احتیاطی خوراک
|
|
6410621
|
|
صف اول کے کارکنان
|
|
پہلی خوراک
|
|
18431464
|
|
دوسری خوراک
|
|
17675629
|
|
احتیاطی خوراک
|
|
12438028
|
|
12 سے 14 سال کی عمر کا گروپ
|
|
پہلی خوراک
|
|
39333226
|
|
دوسری خوراک
|
|
28452471
|
|
15 سے 18 برس کی عمر کے گروپ کے افراد
|
|
پہلی خوراک
|
|
61302501
|
|
دوسری خوراک
|
|
51334209
|
|
18سے44برس کی عمرکےگروپ کےافراد
|
|
پہلی خوراک
|
|
559697429
|
|
دوسری خوراک
|
|
509541303
|
|
احتیاطی خوراک
|
|
29224418
|
|
45 سے 59 برس کی عمر کے گروپ کے افراد
|
|
پہلی خوراک
|
|
203718906
|
|
دوسری خوراک
|
|
195447698
|
|
احتیاطی خوراک
|
|
18910030
|
|
60 سال سے زیادہ عمرکےافراد
|
|
پہلی خوراک
|
|
127461823
|
|
دوسری خوراک
|
|
122145228
|
|
احتیاطی خوراک
|
|
33917199
|
|
احتیاطی خوراک
|
|
10,09,00,296
|
|
کل تعداد
|
|
2,05,59,47,243
ہندوستان میں زیرعلاج مریضوں کی تعداد آج 1,35,364 ہوگئی جو ملک کے مجموعی پازیٹو معاملات کا 0.31 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.50 فیصد ہے۔گزشتہ 24 گھنٹوں کے دوران 21,595 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,34,45,624 ہے۔
گزشتہ 24 گھنٹوں کے دوران 20,551 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 4,00,110 ٹیسٹ انجام دیئے گئے۔ ہندوستان میں اس وقت تک مجموعی طور پر 87.71 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 4.64 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 5.14 فیصد درج کی گئی ہے۔
وزارت خزانہ
سی بی ڈی ٹی نے آجر کے ذریعہ فراہم کردہ رہائشی سہولتوں کے سلسلے میں مراعات کے قدر کا تعین کرنے کے لیے نوٹیفکیشن جاری کیا
کسی ملازم کو اس کے آجر کی طرف سے فراہم کردہ کرایہ سے پاک یا رعایتی رہائش کے تعین کے حوالے سے "مراعات" کے مقاصد کے لیے فنانس ایکٹ ، 2023 میں ایک ترمیم پیش کی گئی ہے۔ اس کے مطابق مذکورہ مراعات فراہم کرنے کی غرض سے، سی بی ڈی ٹی نے انکم ٹیکس قوانین ، 1961 کے ضابطہ 3 میں ترمیم کی ہے ۔
شہروں اور آبادی کی درجہ بندی اور حدود اب 2011 کی مردم شماری پر مبنی ہیں جیسا کہ پہلے 2001 کی مردم شماری تھی۔ آبادی کی نظرثانی شدہ حد 25 لاکھ کی جگہ 40 لاکھ اور 10 لاکھ کی جگہ 15 لاکھ ہے۔ تنخواہ کے 15فیصد، 10فیصد اور 7.5فیصد کی پہلے کی مراعات کی شرحیں اب ترمیم شدہ قاعدے میں بالترتیب 10فیصد، 7.5فیصداور 5فیصد تک کم کر دی گئی ہیں۔ اس کا خلاصہ درج ذیل ہے:
|
|
پچھلی درجہ بندی اور نرخ
|
|
نئی درجہ بندی اور نرخ
|
|
آبادی
|
|
مراعات کی شرح
|
|
آبادی
|
|
مراعات کی شرح
|
|
25 لاکھ سے زیادہ
|
|
15 فیصد
|
|
40 لاکھ سے زیادہ
|
|
10 فیصد
|
|
10 لاکھ سے 25 لاکھ کے درمیان
|
|
10 فیصد
|
|
15 لاکھ سے 40 لاکھ کے درمیان
|
|
7.5 فیصد
|
|
10 لاکھ سے کم
|
|
7.5 فیصد
|
|
15 لاکھ سے کم
|
|
5فیصد
گزشتہ ایک سال سے زیادہ عرصہ سے ملازم کے زیر قبضہ ایک ہی رہائش کے منصفانہ ٹیکس کے مضمرات کا حساب لگا نے کے لیے اس قاعدے کو مزید معقول بھی بنایا گیا ہے ۔
نوٹیفکیشن نمبر 65/2023 مورخہ 18 اگست 2023 شائع ہو چکا ہے اور یہ https://egazette.nic.in پر دستیاب ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
8588
(Visitor Counter : 48
صدر جمہوریہ کا سکریٹریٹ
صدرجمہوریہ ہند اور ترکمانستان کے صدر کے درمیان ٹیلی فون پر بات چیت
نئی دہلی، 15 اکتوبر 2020: صدرجمہوریہ ہند، جناب رام ناتھ کووند نے آج کو ترکمانستان کے صدر ہز ایکسی لینسی جناب گربنگ گلے بردی موہا میدو کی جانب سے ایک ٹیلی فون کال موصول کی
دونوں لیڈروں نے دونو ں ملکوں کے درمیان پُرجوش اور قریبی تعلقات کا اعادہ کیا جو کہ تاریخی اور تہذیبی تعلقات کاایک سلسلہ ہے۔ انہوں نے دونوںملکوں کے درمیان ،متنوع شعبوںمیں ،تعاون کی پائیدار رفتار پر اطمینان کا اظہار کیا۔
دونو ں لیڈرو ں نے اس وسیع تر امکان پراتفاق رائے کا اظہار کیا جو کہ تجارت اور اقتصادی شعبوںمیں موجود ہے اور خاص طورپر ہندوستان اور ترکمان کی کمپنیوں کے درمیان ، خاص طور پر دواسازی کےشعبوںمیں ، مشترکہ تعاون کی کامیابی کامیابی پر اطمینان کا اظہار کیا۔
صدرجمہوریہ ہند نے ترکمانستان کے صدر کا ٹیلی فون کا ل کرنے کے لئے اور ہندوستان کے ساتھ باہمی تعلقات کو مستحکم کرنے کے ان کے ذاتی عزم کا شکریہ ادا کیا۔
صحت اور خاندانی بہبود کی وزارت
کابینہ نے کووڈ-19 وبائی مرض کی صورتحال کی روشنی میں وبائی امراض سے متعلق ایکٹ 1897 میں ترمیم کی غرض سے ایک آرڈیننس جاری کرنے کو منظوری دی
نئی دہلی، 22اپریل2020،مرکزی کابینہ نے وزیراعظم جناب نریندر مودی کی قیادت میں کووڈ-19 کی وبائی صورتحال کی روشنی میں وبائی امراض سے متعلق ایکٹ 1897 میں ترمیم کرنے کی غرض سے ایک آرڈیننس کے اجرا کی تجویز کو اپنی منظوری دے دی ہے۔
مذکورہ منظوری حفظان صحت خدمات کے عملے اور ان کی رہائش، کام کاج کے مقامات پر انہیں تشدد سے تحفظ فراہم کرے گی۔ یہ اس لئے بھی ضروری ہو گیا تھا کہ متعلقہ قانون کے دائرہ کار میں توسیع کی جائے اور تشدد کے اس طرح کے معاملات کےلئے سخت سزا کی گنجائش نکالی جائے۔
آرڈیننس کا مقصد اس طرح کے معاملات میں سزا دینے کی گنجائش فراہم کرنا ہے، جن کا تعلق تشدد سے ہو اور انہیں قابل دست اندازی اور غیر ضمانتی جرائم کے زمرےمیں شامل کرانا ہے اور حفظان صحت خدمات کے عملے کو لگنے والی چوٹ کے لئے معاوضہ فراہم کرانا بھی ہے ۔ ساتھ ہی ساتھ املاک کو لاحق ہونے والے نقصان یعنی ان کی رہائش گاہوں اور کام کاج کے مقامات پر ہونے والے تشدد کے نتیجے میں لاحق ہونے والے خسارے کی بھرپائی کا انتظام کرنا بھی شامل ہے۔
پس منظر:
طبی برادری کے اراکین کے خلاف تشدد کی کارروائیوں نے وقتاً فوقتاً حکومت کی توجہ اپنی جانب مبذول کرائی ہیں اور اسے ازحد خوفناک عمل سمجھا گیا ہے۔طبی ایسوسی ایشنوں نے بھی حال ہی میں اشارہ کیا ہے کہ کم از کم 75 فیصد طبی خدمات کے عملے نے کام کاج کے مقام پر ٹیلیفون پر موصول ہونے والی دھمکیوں، زبانی طور پر دی جانے والی گالیوں اور بدزبانی اور ڈرائے دھمکائے جانے کی شکل میں کسی نہ کسی طرح کے تشدد کا سامنا ضرور کیا ہے۔ اس کے ساتھ ہی ساتھ اُن کے خلاف دیگر سنگین زمرے کے جرائم کا ارتکاب بھی کیا گیا ہے۔ عام حالات میں تعزیرات ہند کی دفعات کی تجاویز ، ضابطہ فوجداری کی تجاویز اور قومی سلامتی ایکٹ کےتحت فراہم کردہ قانونی چارہ جوئی کی تجاویز کو اس طرح کے معاملات سے نمٹنے کے لئے بروئے کار لایا جاتا ہے۔
موجودہ وبائی صورتحال نے طبی برادری کے خلاف تقریباً ایک نئے زاویئے اورنئے طرز کے تشدد کا پہلو اجاگر کیا ہے۔ طبی برادری کے اراکین 24 گھنٹے اپنی ذاتی ضروریات کو نظرانداز کر کے کام کر رہے ہیں اور اس طریقے سے زندگیاں بچا رہے ہیں۔ تاہم انہیں بدبختانہ طور پر ازحد حساس زمرے کے طور پر نشانہ بنایا گیا ہے اور انہیں وائرس کے حامل عناصر کے طور پر بھی دیکھا گیا ہے اور اس بنیاد پر ان کا بائیکاٹ اور اس سے بھی بدتر نا پسندیدہ تشدد اور ہراسانی کا نشانہ بنایا گیا ہے۔ اس طرح کی صورتحال نے طبی برادری کو اپنے فرائض کی انجام دہی کے سلسلے میں خاصی مشکلات میں مبتلا کر دیا ہے۔
اس طرح کے تشدد کے خلاف سخت قوانین کی عدم دستیابی سے وبائی صورتحال کے دوران اُن کی سلامتی کی صورتحال مزید باعث تشویش بن جاتی ہے۔
۔۔۔۔۔۔۔۔۔۔۔
م ن۔ک ا۔
U-1950
(Visitor Counter : 167
وزیراعظم کا دفتر
کووڈ سے متاثر دنیا کیلئے یوگا امید کی ایک کرن ہے،وزیر اعظم مودی کا بیان
کورونا کے جانباز ورکر وں نے یوگا کواپنی ڈھال بنایا،وزیر اعظم
یوگا کے ساتویں بین الاقوامی دن کے موقع پر وزیر اعظم جناب نریندر مودی نے عالمی وبا کے دوران یوگا کے کردار کے بارے میں بات کی ۔انہوں نے کہا کہ یوگا اس مشکل گھڑی میں لوگوں کیلئے ایک وسیلہ ثابت ہوا ہے اور اس نے لوگوں کو طاقت فراہم کی ہے۔انہوں نے کہا کہ اس عالمی وبا کے دوران تمام ملکوں کیلئے یہ آسان تھا کہ وہ یوگا دن کو بھول جائیں کیونکہ یہ ان کی ثقافت کے مزاج کے مطابق نہیں ہےلیکن اس کے بجائے یوگا نے پوری دنیا میں ایک جوش اور ولولہ بڑھایا ہے۔
یوگا کا ایک اہم عنصر منفی دور میں ہمت صبر اور حوصلہ ہے ،جب عالمی وبا کا دور سامنے آیا تو کوئی بھی صلاحیتوں وسائل یا ذہنی مضبوطی کا سامنا کرنے کیلئے تیار نہیں تھا۔تاہم یوگا نے لوگوں میں اعتماد پیدا کرنے میں مدد کی اور عالمی وبا سے نمٹنے کیلئے قوت عطا فرمائی۔
وزیر اعظم نے یاد دلایا کہ کس طرح فرنٹ لائن یعنی کورونا جانبازوں نے یوگا کو اپنی ڈھال بنایا اور یوگا کے ذریعہ خود کو مضبوط اور مستحکم کیا اور کس طرح لوگ ، ڈاکٹرس اور نرسوں نے اس وائرس سے موثر ڈھنگ سے نمٹنے کیلئے یوگا کا استعمال کیا۔اسپتالوں میں ڈاکٹروں اور نرسوں کے ذریعہ یوگا کے اجلاس منعقد کئے گئے۔ وزیر اعظم نے کہا کہ ماہرین ہمارے سانس کے نظام کو مستحکم کرنے کیلئے پرانا یام اور انولوم،ولوم جیسی سانس لینے کی ایکسرسائزوں کی اہمیت پر زور دے رہے ہیں۔